wannaphong/clean_thaiwikipedia huggingface dataset:
# รายชื่ออุบัติเหตุเหมืองถ่านหินในประเทศจีน
ค.ศ. 2012 
อุบัติเหตุเหมืองถ่านหินในประเทศจีน ค.ศ. 2012
 วันที่ 15 กุมภาพันธ์ ค.ศ. 2012 เกิดอุบัติเหตุรถรางบรรทุกคนงานพลิกคว่ำ ตกลงในปล่องเหมืองลึก ภายในเหมืองถ่านหินแถบชานเมืองเหล่ยหยาง มณฑลหูหนาน มีคนงานเสียชีวิต 15 ราย บาดเจ็บสาหัส 3 ราย
 เกิดในวันที่ 29 สิงหาคม โดยเกิดที่เหมืองเซียวจยาวัน เมืองพานจืออวา มณฑลเสฉวน เป็นเหตุการณ์แก๊สระเบิดที่เหมืองเซียวจยาวัน เมืองพานจืออวา มณฑลเสฉวนในเมืส่งผลให้มีผู้เสียชีวิต 44 รายมีคนงานเหมืองกว่า 150 คนติดอยุ่ภายในได้รับการช่วยเหลือ 17 รายในจำนวนนี้ได้รับบาดเจ็บสาหัส นับเป็นตัวเลขผู้เสียชีวิตมากสุดจากเหตุเหมืองระเบิดครั้งเดียว ในรอบ 3 ปี ระหว่าง ค.ศ. 2009 ถึง ค.ศ. 2012
 วันที่ 2 กันยายน ค.ศ. 2012 เกิดเหตุแก๊สระเบิดในเหมืองถ่านหินเกาเคิง เมืองผิงเซียง มณฑลเจียงซี ระเบิด ทำให้มีผู้เสียชีวิตแล้ว 15 รายบาดเจ็บ 11 ราย 2 รายในจำนวนนีเอาการสาหัส
 วันที่ 8 กันยายน ค.ศ. 2012 เกิดเหตุเหมืองถ่านหินฮั่วกั๋วตัน ในเขตฉานตัน มณฑลกานซู ถล่มลงมามีผู้เสียชีวิต 10 ราย
 วันที่ 25 กันยายน ค.ศ. 2012 ที่มณฑลกานซู เกิดเหตุเหมืองถ่านหินทางตอนเหนือของจีนพังถล่มลงมาสาเหตุของอุบัติเหตุเกิดจากการที่สายเคเบิลที่เชื่อมต่อขบวนรถไฟลำเลียงคนงานเหมืองถ่านหินดังกล่าวขาด ยังผลให้มีผู้เสียชีวิตแล้วอย่างน้อย 20 ศพ บาดเจ็บอีก 14 ราย ในจำนวนนี้บาดเจ็บสาหัส 3 ราย
# แร้งโลกเก่า
แร้งโลกเก่า  เป็นวงศ์ย่อยของนกล่าเหยื่อในอันดับเหยี่ยว (Accipitriformes) ในวงศ์เหยี่ยวและอินทรี (Accipitridae) ใช้ชื่อวงศ์ย่อยว่า Aegypiinae จัดเป็นแร้งจำพวกหนึ่ง

นกในวงศ์ย่อยนี้ มีความแตกต่างไปจากนกจำพวกอื่นในวงศ์เดียวกัน คือ จะไม่กินสัตว์ที่มียังมีชีวิตอยู่ แต่จะกินเฉพาะสัตว์ที่ตายไปแล้ว หรือซากสัตว์ มีรูปร่างโดยรวมคือ ปีกกว้าง หางสั้น มีคอที่ยาว หัวเล็ก บริเวณต้นคอมีขนสีขาวรอบเหมือนสวมพวงมาลัย มีลักษณะเด่นคือ ขนที่หัวและลำคอแทบไม่มีเลยจนดูเหมือนโล้นเลี่ยน สันนิษฐานว่าคงเป็นเพราะพฤติกรรมการกินซากสัตว์ จึงไม่มีขนเพื่อไม่ให้เป็นที่สะสมของเชื้อโรค และเพื่อความสะดวกในการในการมุดกินซากด้วย แต่ก็มีบางชนิดที่ชอบกินลูกปาล์ม ขนาดลำตัวและปีกเฉลี่ยแล้วนับว่ามีขนาดใหญ่ที่สุดในบรรดานกในวงศ์นี้แร้ง ตามพจนานุกรมฉบับราชบัณฑิตยสถาน พ.ศ. 2542

วางไข่ทำรังบนหน้าผาสูงหรือบนกิ่งไม้ของต้นไม้ใหญ่ วางไข่ครั้งละ 1 ฟอง มีพฤติกรรมอยู่รวมกันเป็นฝูงใหญ่ บนอยู่เหนือท้องฟ้า และมองหาอาหารด้วยสายตา ด้วยการบินวนเป็นวงกลม เมื่อร่อนลงเพื่อกินซาก อาจจะแย่งกันและส่งเสียงดังเอะอะกันในฝูง แต่เมื่อเวลาบินขึ้น ด้วยขนาดตัวที่ใหญ่และปีกที่กว้าง จำต้องวิ่งไปไกลถึง 20 ฟุต เหมือนเครื่งบินเวลาทะยานขึ้น และความเป็นสัตว์กินซา่ก แร้งโลกเก่าจึงเป็นนกที่ใช้เวลานอกเหนือจากการกินอาหารไซ้ขน รวมทั้งกางปีก ผึ่งแดด เพื่อเป็นการฆ่าเชื้อโรค

พบกระจายพันธุ์ในซีกโลกเก่า ได้แก่ ทวีปเอเชีย, แอฟริกา และบางส่วนของยุโรป ในช่วงฤดูหนาวมีการอพยพลงซีกโลกทางใต้เพื่อหนีหนา่วแร้งหิมาลัยหนีหนาวตกไทย นำอนุบาลก่อนปล่อยกลับถิ่น จากไทยรัฐ

ปัจจุบัน แร้งโลกเก่าหลายชนิดอยู่ในภาวะวิกฤตใกล้สูญพันธุ์ เนื่องจากถิ่นที่อยู่อาศัยตามธรรมชาติถูกรุกราน และสภาพแวดล้อมก็เปลี่ยนไป ทำให้จำนวนหนึ่งต้องตายลงเนื่องจากไม่มีอาหารกิน ในอนุทวีปอินเดียและเอเชียตะวันออกเฉียงใต้ มีหลายตัวต้องตายลงเนื่องจากไปกินซากสัตว์ที่ปนเปื้อนสารเคมีและเชื้อโรคชนิดต่าง ๆ แร้ง - ชีวิตพิศดารของสัตว์ (๒) โดย ประพันธ์ บุญกลิ่นขจร: ต่วย'ตูน เดือนพฤษภาคม ๒๕๓๐ ปีที่ ๑๖ ฉบับที่ ๙
thumb|200px|ไข่ของแร้งโลกเก่า
การจำแนก
สกุล Aegypius
Aegypius monachus
สกุล Gypaetus
Gypaetus barbatus
สกุล Gypohierax
Gypohierax angolensis
สกุล Gyps
Gyps fulvus
Gyps bengalensisGyps rueppelliGyps indicusGyps tenuirostrisGyps himalayensisGyps africanusGyps coprotheresสกุล NecrosyrtesNecrosyrtes monachusสกุล NeophronNeophron percnopterusสกุล SarcogypsSarcogyps calvusสกุล TorgosTorgos tracheliotusสกุล TrigonocepsTrigonoceps occipitalis'' AnimalDiversity.ummz.umich.edu. Retrieved 2011-05-28.
# ว่านนางคุ้ม
ว่านนางคุ้ม หรือ ว่านผู้เฒ่าเฝ้าบ้าน หรือ ว่านนกคุ้ม (ชื่อวิทยาศาสตร์: Proiphys amboinensis; อังกฤษ: Cardwell lily, Northern christmas lily)  เป็นพืชในกลุ่มว่านมีหัวใต้ดินลักษณะคล้ายหอมหัวใหญ่ เปลือกสีเหลือง เนื้อในขาวขุ่นหรือเหลืองอมขาว ใบกลมใหญ่หนาสีเขียว ปลายใบเป็นคลื่นเล็กน้อย มีลายสีขาวเทาสลับสีเขียวเป็นระยะตลอดทั้งใบ ก้านใบยาวสีเขียวแก่ ดอกออกเป็นช่อจากกลางกอ ก้านดอกเป็นแท่งสูงตรง ดอกช่อ สีม่วงปนขาว ดอกประกอบด้วยกลีบ 6 กลีบ เกสรสีเหลือง มีกลิ่นหอม ขยายพันธุ์โดยการแยกหัว
thumb|left|ดอกว่านนางคุ้ม
 การใช้ประโยชน์ 
ว่านนางคุ้ม เชื่อว่ามีความมงคลทางด้านคุ้มครองป้องกันอันตรายต่างๆ เช่น อันตรายจากไฟไหม้ http://www.dailynews.co.th/agriculture/164150http://mimekiku.blogspot.com/2012/02/blog-post_05.html ใช้เป็นไม้ประดับ  เศรษฐมนตร์ กาญจนกุล. ว่าน. กทม. เศรษฐศิลป์. 2553 หน้า 97 
 อ้างอิง 

แหล่งข้อมูลอื่น
# นกกินแมลงเด็กแนน
นกกินแมลงเด็กแนน หรือ นกกินแมลงหน้าผากน้ำตาล  นกขนาดเล็กชนิดหนึ่ง ในวงศ์นกกินแมลงและนกกะราง (Timaliidae) 

มีความยาวลำตัววัดจากปลายปากถึงปลายหางประมาณ 15 เซนติเมตร ขนบนลำตัวสีเหลือง ขนบนกระหม่อมสีน้ำตาลแดง ปากสั้นโค้งเล็กน้อย ปลายแหลมสีน้ำตาลเข้ม กินแมลงเป็นอาหาร

เดิมนกชนิดนี้เคยใช้ชื่อวิทยาศาสตร์ว่า Stachyris rodolphei แต่ปัจจุบันยอมรับว่าเป็นชนิดเดียวกันกับ Stachyridopsis rufifrons จึงใช้ชื่อนี้ในปัจจุบัน และอาจจะยังเป็นชนิดเดียวกันกับ Stachyris ambigua ด้วยStachyris ambigua. Avibase. สืบค้นเมื่อ 26 พฤษภาคม 2010.

ในประเทศไทยเป็นนกที่พบได้เฉพาะภาคเหนือ ที่ดอยหลวงเชียงดาว จังหวัดเชียงใหม่ที่เดียวเท่านั้น จัดเป็นนกเฉพาะถิ่น ปัจจุบันพบได้น้อยมาก มีสถานะเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535สัตว์ป่าคุ้มครอง. โลกสีเขียว. คณะกรรมการเอกลักษณ์ของชาติ สำนักนายกรัฐมนตรี. สัตว์ถิ่นเดียวของไทย. กรุงเทพฯ: โรงพิมพ์อักษรสัมพันธ์ (๑๙๘๗). 2542. หน้า 56. .
# วงศ์นกกินแมลงและนกกะราง
วงศ์นกกินแมลงและนกกะราง หรือ วงศ์นกกินแมลงโลกเก่า  เป็นวงศ์ของนกขนาดเล็ก ในอันดับนกเกาะคอน (Passeriformes) ใช้ชื่อวงศ์ว่า Timaliidae

เป็นนกขนาดเล็กที่ชอบหากินตามต้นไม้ในระดับต่ำมีปากแหลมตรง บางชนิดปากยาวโค้ง จึงบินไม่เก่งมักบินระยะทางสั้น ๆ มีขนอ่อนนุ่ม ชอบอยู่เป็นฝูงและส่งเสียงดังอยู่เสมอส่วนใหญ่มีเสียงแหลมน่าฟัง รังทำด้วยหญ้าและใบไม้สานเป็นรูปถ้วยอยู่บนต้นไม้ กินแมลงเป็นอาหารหลัก

พบกระจายพันธุ์ในซีกโลกเก่า เช่น แอฟริกา, อนุทวีปอินเดียและเอเชียอาคเนย์ เป็นวงศ์ที่มีจำนวนสมาชิกมาก มีทั้งหมด 270 ชนิด (บางข้อมูลว่า 259)BABBLERS Timaliidae   พบ 76 ชนิดในประเทศไทย อาทิ นกกินแมลงเด็กแนน (Stachyridopsis rufifrons), นกศิวะหางสีตาล (Actinodura strigula), นกกะรางหัวหงอก (Garrulax leucolophus) เป็นต้นWalters, Michael P. (1980). Complete Birds of the World. David & Charles PLC. ISBN 0715376667.
# คางคกต้นไม้
คางคกต้นไม้  สัตว์ครึ่งบกครึ่งน้ำชนิดหนึ่ง ในวงศ์คางคก (Bufonidae)

เป็นคางคกที่มีขนาดใหญ่ หนังเรียบ ลำตัวบึกบึน แผ่นปิดหูปรากฏชัดเจน ไม่มีต่อมพาโรตอยด์ นิ้วตีนหน้ามีแผ่นพังผืด แต่บริเวณโคนนิ้วตีนมีพังผืดเต็มนิ้วยกเว้นนิ้วที่สี่ ซึ่งจะยาวที่สุดและปลายนิ้วค่อนข้างจะแผ่กว้าง ด้านบนของหัวเรียบ ส่วนบนหลังมีต่อมกระจายประปราย ตัวเมียใหญ่กว่าตัวผู้ประมาณ 2 เท่า ตัวเมียมีสีน้ำตาลทั้งตัว ขณะที่ตัวผู้จะมีจุดสีเหลืองตามตัว มีความยาวจากปลายปากจนถึงก้นประมาณ 64 เซนติเมตร

อาศัยอยู่ตามกองใบไม้ใกล้ลำธารในป่าดิบชื้นทางภาคใต้ของประเทศไทย พบตามแถบภูเขาใน จังหวัดพัทลุง, จังหวัดยะลา และจังหวัดนราธิวาส ในต่างประเทศพบได้ตลอดคาบสมุทรมลายู, เกาะบอร์เนียว และเกาะสุมาตรา กินสัตว์ขนาดเล็กจำพวกสัตว์ไม่มีกระดูกสันหลังเป็นอาหารคางคกต้นไม้ จากกรมประมง

มีสถานภาพเป็นสัตว์ป่าคุ้มครองตามประกาศของกรมอุทยานแห่งชาติ  สัตว์ป่า และพันธุ์พืชประกาศกรมอุทยานแห่งชาติ  สัตว์ป่า และพันธุ์พืช
# ชาร์ป คอร์ปอเรชั่น
ชาร์ป คอร์ปอเรชั่น  เป็นบริษัทผู้ผลิตเครื่องใช้ไฟฟ้าข้ามชาติสัญชาติญี่ปุ่น มีสำนักงานใหญ่อยู่ที่เขตอาเบโนะ ทางใต้ของนครโอซากะ บริษัทก่อตั้งในปี ค.ศ. 1912 โดยใช้ชื่อบริษัทตามชื่อผลิตภัณฑ์ "เอเวอร์-ชาร์ป" เป็นดินสอกดที่ออกแบบโดยโทกูจิ ฮายากาวะ (早川 徳次)"Sharp 100th Anniversary - A Century of Sincerity and Creativity"(PDF). A Sharp Journey. สืบค้นเมื่อ 25-9-2020"Sharp History".Sharp Corporation.สืบค้นเมื่อ 25 กันยายน 2563.  ผู้ก่อตั้งบริษัท และวางจำหน่ายในปี ค.ศ. 1915  ปัจจุบันชาร์ป คอร์ปอเรชั่น เป็นผู้ผลิตเครื่องรับโทรทัศน์รายใหญ่อันดับสี่ของโลก รองจากซัมซุง, แอลจี และโซนี่  

ชาร์ปเป็นผู้ผลิตเครื่องคิดเลขแบบใช้ทรานซิสเตอร์เครื่องแรกของโลกในปี ค.ศ. 1964 ด้วยราคา ¥535,000 (US$1,400) และพัฒนาจนเป็นเครื่องคิดเลขแบบพกพา ที่มีราคาต่ำกว่า ¥100,000 (US$300) จนเป็นผลิตภัณฑ์ที่มีชื่อเสียงของบริษัท  บริษัทยังวางจำหน่ายเครื่องคิดเลขที่ใช้จอแอลซีดีเป็นรายแรกในปี ค.ศ. 1973  โดยเทคโนโลยีแอลซีดีมีส่วนสำคัญในการพัฒนาผลิตภัณฑ์ของบริษัทตลอดมา จนกระทั่งถึงปัจจุบันที่บริษัทประสบปัญหาทางการเงิน จึงขายหุ้นส่วนหนึ่งในโรงงานผลิตจอแอลซีดี ให้กับฟอกซ์คอนน์ บริษัทสัญชาติไต้หวันในปี ค.ศ. 2012 

ในปี พ.ศ. 2473 ชาร์ปได้เข้ามาทำตลาดในประเทศไทยSHARP ทวงพื้นที่ “เจ้านวัตกรรมเครื่องใช้ไฟฟ้า” ปักหลัก ไทย ฐานผลิตสำคัญ ส่งออกทั่วโลก.สืบค้นเมื่อ 15-1-2025. เดิมชาร์ปทำการตลาดโดยสองบริษัท คือ บริษัท กรุงไทยการไฟฟ้า จำกัด ทำตลาดสินค้าประเภทเครื่องใช้ในครัวเรือน และบริษัท ชาร์ป เทพนคร จำกัด ทำตลาดสินค้าประเภทเครื่องรับโทรทัศน์ เครื่องเสียง  เครื่องใช้สำนักงาน  ปัจจุบันทั้งสองบริษัทรวมตัวเป็น บริษัท ชาร์ป ไทย จำกัด ตั้งแต่ พ.ศ. 2550 

ในปี พ.ศ. 2559 ฟ็อกซ์คอนน์ได้ซื้อ Sharp ด้วยจำนวนเงินประมาณ 122,500 ล้านบาท (3,500 ล้านเหรียญ)"ปิดดีล! Foxconn เข้าซื้อกิจการ Sharp ที่มูลค่า 3,500 ล้านเหรียญ หรือราวๆ 122,500 ล้านบาท" .สืบค้นเมื่อ 25-9-2020  ต่อมาซัมซุงได้ขายหุ้นทั้งหมดที่มี โดยซัมซุงเคยถือหุ้นชาร์ปถึง 3% ในฐานะผู้ถือหุ้นรายใหญ่อันดับ 5 เมื่อปี 2556"Samsung เทขายหุ้น Sharp ทิ้ง หลัง Foxconn ซื้อกิจการ" .สืบค้นเมื่อ 25-9-2020.
# ลอว์สัน
ลอว์สัน  เป็นเครือข่ายร้านสะดวกซื้อของญี่ปุ่น ปัจจุบันเป็นร้านเครือข่ายรายใหญ่อันดับสองของญี่ปุ่น รองจากเซเว่น อีเลฟเว่น  เดิมเป็นเครือข่ายร้านสะดวกซื้อจากรัฐโอไฮโอ สหรัฐอเมริกา ก่อตั้งโดยนาย เจ. เจ. ลอว์สัน ในปี พ.ศ. 2482 Dairy Mart Uncovers Piece of History.  Originally published in Convenience Store News, 16 April 2002.  Retrieved from AllBusiness.com, 19 December 2007. และได้ขายกิจการและเปลี่ยนชื่อใหม่เป็น "แดรี มาร์ท" ตั้งแต่ปี พ.ศ. 2528 

ในประเทศญี่ปุ่น ลอว์สันเป็นกิจการร่วมทุนระหว่าง ลอว์สัน อิงค์ กับ ไดเอะอิ เครือข่ายซูเปอร์มาร์เกตจากเมืองโคเบะ ก่อตั้งในปี พ.ศ. 2518  ปัจจุบันลอว์สัน เจแปน อิงค์ ถือหุ้นทั้งหมดโดยไดเอะอิ ซึ่งเป็นบริษัทในเครือของมิตซูบิชิ ดำเนินกิจการร้านสะดวกซื้อในญี่ปุ่น, ต้าเหลียน เซี่ยงไฮ้ และฉงชิ่ง ประเทศจีน, จาการ์ตา ประเทศอินโดนีเซีย http://www.halojepang.com/ekonomi-bisnis/2759-kerjasama-dengan-midi-utama-indonesia-lawson-buka-gerai-pertama-di-kemang-jakarta ฮาวาย สหรัฐอเมริกา 

ประวัติ
ต้นกำเนิดในรัฐโอไฮโอ

การมีอยู่ในญี่ปุ่น

กลับไปที่สหรัฐอเมริกา

ลอว์สันในประเทศไทย
thumb|right|ร้านลอว์สัน 108 ไทย
สำหรับประเทศไทย ลอว์สัน ร่วมมือกับเครือสหพัฒนพิบูล ร่วมกันจัดตั้ง บริษัท สห ลอว์สัน จำกัด โดยสหพัฒนพิบูลถือหุ้น 51% และลอว์สันถือหุ้น 49% สหพัฒน์ จัดหนัก จับมือ ลอว์สัน เปลี่ยน 108shop เป็น Lawson108 พร้อมทุ่มไม่ยั้ง !!! เพื่อดำเนินกิจการร้าน ลอว์สัน 108 โดยแปรสภาพร้าน 108 ช้อปเดิมบางส่วน จำนวน 300 ร้าน และจะใช้งบประมาณ 2,000 ล้านบาท เปิดสาขาใหม่ประมาณ 1,000 สาขาภายในปี 2561“สหพัฒน์” ทุ่ม 2,000 ล้านใน 5 ปีลุยคอนวีเนียน “ลอว์สัน” ลั่นดันไทยเป็นฐานรุกอาเซียน , โดย ASTVผู้จัดการออนไลน์ 30 สิงหาคม 2556 17:00 น.ของบริษัทสหพัฒนพิบูล Saha Group in talks with Japan's Lawson ลอว์สัน 108 เปิดให้บริการสาขาแรกที่อาคารสหพัฒนพิบูล ถนนเพชรบุรีตัดใหม่ เมื่อวันที่ 29 มีนาคม พ.ศ. 2556

ดูเพิ่ม
 108 ช็อป
 เซเว่น อีเลฟเว่น
 โลตัส โก เฟรช
 มินิบิ๊กซี
 ซีเจ เอ็กซ์เพรส
 ท็อปส์ (แฟมิลี่มาร์ท)
 จิฟฟี่
 เฟรชมาร์ท (ซีพี เฟรชมาร์ท)
 ฟู้ดแลนด์
 วิลล่า มาร์เก็ท
 กูร์เมต์ มาร์เก็ต
# ศุภวุฒิ เถื่อนกลาง
ร้อยตำรวจเอกศุภวุฒิ เถื่อนกลาง  เกิดวันที่ 14 กรกฎาคม พ.ศ. 2532 เป็นกองหน้าฟุตซอลชาวไทย ปัจจุบันเล่นให้กับชลบุรีบลูเวฟ และฟุตซอลทีมชาติไทย 

เขาเป็นหนึ่งในผู้เล่นที่ลงเล่นให้กับทีมชาติไทย ในศึกฟุตซอลชิงแชมป์โลก 2012 ที่ประเทศไทยเป็นเจ้าภาพ และเป็นผู้ที่ได้รับการชื่นชมจากวิคเตอร์ เฮอร์มันส์ ผ่านเว็บไซต์ของฟีฟ่าในฐานะนักเตะยอดเยี่ยมที่เขาไม่เคยพบเจอมาก่อนฟีฟ่าตีข่าวเฮอร์แมนชี้ไทยมีเซอร์ไพรส์ฟุตซอลโลก

ในปี 2013 เขาพาชลบุรีบลูเวฟเป็นแชมป์ในรายการฟุตซอลชิงแชมป์เอเชียได้เป็นครั้งแรก โดยเขาได้รับรางวัลนักเตะทรงคุณค่าของทัวร์นาเมนต์ และในปีนั้นเขายังได้รับรางวัลนักฟุตซอลแห่งปีของทวีปเอเชียอีกด้วย

ในปี 2016 ศุภวุฒิ ย้ายไปร่วมทีมสโมสรฟุตซอลเมสซุนกุน แห่งอิหร่านฟุตซอลซูเปอร์ลีกในสัญญายืมตัว ในระหว่างที่ไทยแลนด์ฟุตซอลลีก 2559 ยุติฤดูกาลลง และในปี 2018 เขาไปร่วมทัพสโมสร แบล็คสตีล มาโนกวารี ในลีกอินโดนีเซีย แต่น่าเสียดายที่เขาต้องกลับมาก่อนที่รอบเพลย์ออฟตัดสินแชมป์จะเสร็จสิ้น เนื่องจากศุภวุฒิต้องย้ายกลับมาเล่นกับ ชลบุรีบลูเวฟ  ก่อนตลาดซื้อขายนักเตะจะปิดศุภวุฒิ เถื่อนกลาง ล่าฝันอีกครั้งกับ นาโกย่า โอเชียนส์'ศุภวุฒิ'โพสต์ซึ้งเสียดายอดอยู่ช่วย'แบล็กสตีล'ล่าแชมป์ฟุตซอลอินโดฯ  

ต่อมาในฤดูกาล 2020-2021 ศุภวุฒิ ย้ายไปร่วมทีมนาโงยะ โอเชียนส์ ในเอฟลีก ที่ประเทศญี่ปุ่น โดยทีมได้แชมป์และเขาเป็นนักฟุตซอลไทยคนแรกที่ได้แชมป์ฟุตซอลลีกของประเทศญี่ปุ่น 

ศุภวุฒิเป็นนักเตะไทยคนแรกที่ยิงแฮตทริกได้ในการแข่งขันฟุตซอลโลก โดยทำได้ในการแข่งขันฟุตซอลชิงแชมป์โลก 2021 ระหว่างทีมชาติไทยกับหมู่เกาะโซโลมอนFIFA Futsal World Cup"ศุภวุฒิ" แข้งฟุตซอลทีมชาติไทยคนแรกทำแฮตทริกในศึกชิงแชมป์โลก 2 สมัย

นอกจากนี้ศุภวุฒิ ยังรับราชการตำรวจ ในตำแหน่งรองสารวัตร กองทะเบียนพล สำนักงานกำลังพล

 เกียรติประวัติ 
 สโมสร 
ชลบุรีบลูเวฟ
ฟุตซอลไทยแลนด์ลีก (7): 2009, 2010, 2011–2012, 2012–2013, 2014, 2015, 2016
ฟุตซอลเอฟเอคัพ (4): 2010, 2011–2012, 2014, 2015
เอเอฟซีฟุตซอลคลับแชมเปียนชิพ (2): 2013, 2017

นาโงยะ โอเชียนส์
 ฟุตซอล เอฟลีก (2): 2020-2021, 2021-2022

ฟุตซอลทีมชาติไทย
ฟุตซอลชิงแชมป์เอเชีย: 
รองชนะเลิศ (2): 2012, 2024
อันดับที่ 3 (1): 2016

ฟุตซอลชิงแชมป์แห่งชาติอาเซียน
ชนะเลิศ (6): 2008, 2009, 2012, 2013, 2014, 2015

ซีเกมส์
ชนะเลิศ (3): 2011, 2013, 2017

 รางวัลที่ได้รับ 
 พ.ศ. 2556 : รางวัลนักเตะทรงคุณค่าของรายการฟุตซอลชิงแชมป์เอเชีย
 พ.ศ. 2556 : รางวัลนักฟุตซอลแห่งปีของทวีปเอเชีย
 พ.ศ. 2557 : รางวัลนักฟุตซอลยอดเยี่ยม - งานฟุตบอลสยามโกลเด้นบอล ครั้งที่ 4 
 พ.ศ. 2559 : รางวัลดาวซัลโวของรายการฟุตซอลชิงแชมป์เอเชีย
# หอแก้วมุกดาหาร
หอแก้วมุกดาหาร  หรือหอแก้วมุกดาหารเฉลิมพระเกียรติกาญจนาภิเษก คือ หอสังเกตการณ์ที่มีความสูง 65.50 เมตร สร้างขึ้นใน พ.ศ. 2539 ในพระราชพิธีฉลองสิริราชสมบัติครบ 50 ปี 

หอแก้วมุกดาหาร ตั้งอยู่บนถนนมุกดาหาร - ดอนตาล ห่างจากอำเภอเมืองมุกดาหาร 2 กิโลเมตร เปิดให้เข้าชมทุกวัน เวลา 08.30 น. -16.30 น. บัตรเข้าชม เด็กคนละ 10 บาท ผู้ใหญ่คนละ 30 บาท ส่วนฐานของหอเป็นอาคารทรง 9 เหลี่ยม ตัวอาคารแบ่งออกเป็นส่วนต่าง ๆ ดังนี้

ชั้นที่ 1 เป็นพิพิธภัณฑ์ศิลปะและวัฒนธรรม แสดงเครื่องมือเครื่องใช้ในการดำเนินชีวิตของชาวบ้าน
ชั้นที่ 2 เป็นการจัดนิทรรศการประวัติศาสตร์และวัฒนธรรมของ 8 ชนเผ่าในจังหวัดมุกดาหาร ได้แก่
ไทข่า
ไทโส้
ไทกะเลิง
ชาวไทยอีสาน
ไทญ้อ
ไทแสก
ไทกุลา
ชาวภูไท
ชั้นที่ 3-5 เป็นส่วนแกนของหอคอย
ชั้นที่ 6 เป็นหอชมทัศนียภาพ 360 องศา
ชั้นที่ 7 เป็นลูกแก้วมุกดาหาร ประดิษฐานพระพุทธรูปเนื้อเงินแท้ เรียกว่า พระพุทธนวมิ่งมงคลดาหาร และพระพุทธรูปประจำวันเกิด

ลักษณะของหอแก้วมุกดาหาร
หอแก้วมุกดาหาร เป็นหอคอยสูงที่ทันสมัยแห่งหนึ่ง และเป็นหนึ่งในสัญลักษณ์ของจังหวัดมุกดาหาร มีความสูงจากระดับพื้นดินถึงระดับหอชมทัศนียภาพ 50 เมตร และถึงยอดลูกแก้วมุกดาหาร 15 เมตร รวมความสูงทั้งสิ้น 65.50 เมตร  มีทั้งหมด 7 ชั้น
ฐานหอแก้วมุกดาหาร มีลักษณะเป็นอาคาร 2 ชั้น ทรง 9 เหลี่ยม เส้นผ่าศูนย์กลาง 40 เมตร มีทางขึ้น 3 ทาง 
แกนหอคอย ตั้งแต่ชั้น 3-5 สูง 39.6 เมตร มีช่องลิฟต์และบันไดเวียนสำหรับอำนวยความสะดวกแก่ประชาชนในการขึ้นชมทัศนียภาพโดยมีชานพักเป็นช่วง ๆ เส้นผ่าศูนย์กลางตัวแกนหอคอย 6 เมตร เส้นผ่าศูนย์กลางช่องลิฟต์ 3 เมตร
ส่วนบนสุดจะเป็น หอชมทัศนียภาพ โดยมีเส้นผ่าศูนย์กลาง 18 เมตร สามารถทัศนียภาพและวิวทิวทัศน์รอบตัวเมืองมุกดาหาร และแขวงสุวรรณเขต ประเทศลาว ส่วน ลูกแก้วมุกดาหาร มีลักษณะกลมสีขาวหมอกมัว ตรงกับลักษณะแก้วมุกดาหาร ซึ่งเป็นหนึ่งในนพรัตน์ 9 ประการในตำนานของไทย ภายในลูกแก้วมุดกาหาร เป็นที่ประดิษฐานพระพุทธรูปเนื้องเงินแท้บริสุทธิ์ผสมทองคำปางมารวิชัย หน้าตักกว้าง 50 ซ.ม. (20 นิ้ว) และพระพุทธรูปประจำวันเกิดต่าง ๆ ทั้ง 7 วัน เพื่อให้ประชาชนกราบไหว้ สักการบูชา

 แหล่งข้อมูลอื่น 
http://www.mukdahan.go.th/tourmuk.html 

แก้วมุกดาหาร
หมวดหมู่:หอคอยที่สร้างเสร็จในปี พ.ศ. 2539
หมวดหมู่:สิ่งก่อสร้างในอำเภอเมืองมุกดาหาร
หมวดหมู่:สถานที่ท่องเที่ยวในจังหวัดมุกดาหาร
# นกกระตั้วใหญ่หงอนเหลือง
นกกระตั้วใหญ่หงอนเหลือง หรือ นกกระตั้วซัลเฟอร์เครสต์  นกปากขอขนาดใหญ่ชนิดหนึ่ง จัดอยู่ในวงศ์นกกระตั้ว (Cacatuidae)

มีความยาวของลำตัวประมาณ 50 เซนติเมตร สามารถจำแนกเพศได้จาก นกตัวผู้จะมีสีน้ำตาลแดงเข้มรอบดวงตา  จะเห็นได้ชัดเจนกว่าตัวเมีย ลำตัวมีสีขาวทั้งตัว มีหงอนขนาดใหญ่บนหัวสีเหลืองอันเป็นจุดเด่น มีทั้งขนาดเล็กและใหญ่ 
       
มีถิ่นกำเนิดในบริเวณเกาะนิวกีนี, ทัสมาเนีย, เกาะคิง, เกาะมอลลูกา รวมทั้งตอนเหนือและตะวันออกของออสเตรเลีย และยังแบ่งออกเป็นชนิดย่อยได้ 4 ชนิด คือ

C. g. triton (Temminck, 1849) พบเฉพาะเกาะนิวกินีและเกาะรอบข้าง
C. g. elenora (Finsch, 1867) พบบนหมู่เกาะอารู ระหว่างออสเตรเลียกับนิวกินี
C. g. fitzroyi (Mathews, 1912) พบทางตอนเหนือของออสเตรเลียระหว่างตอนตะวันตกของออสเตรเลียจนถึงอ่าวคาร์เพนแทเรีย
C. g. galerita พบเฉพาะแหลมยอร์กจนถึงเกาะทัสมาเนีย

มีนิสัยชอบหากินตามพื้นดิน หากินเป็นฝูงขนาดใหญ่ มักจะมีแหล่งอาศัยตามทุ่งหญ้า, ป่าโปร่ง และพื้นที่เกษตรกรรม อาหารได้แก่ เมล็ดพืช, ตาอ่อนของพืช, ใบไม้, ผัก และ ผลไม้ รวมทั้งสามารถขุดรากไม้ และส่วนของพืชที่อยู่ใต้ดินมากินได้ อาศัยและทำรังบนต้นไม้ใหญ้ โดยเจาะเป็นรู ชอบส่งเสียงดัง ชอบเล่นซน โดยจะเลิกหงอนให้ตั้งขึ้นทุกครั้ง นกกระตั้วใหญ่หงอนเหลืองมีฤดูผสมพันธุ์วางไข่ช่วงเดือนสิงหาคม-พฤศจิกายน ทำรังวางไข่ในโพรงไม้ วางไข่ครั้งละ 3-5 ฟอง ระยะฟักไข่ประมาณ 28วัน

เป็นนกที่สวยงาม นิยมเลี้ยงกันเป็นสัตว์เลี้ยงและเลี้ยงไว้ตามสวนสัตว์
# ปาร์นู
ปาร์นู (, ,) เป็นเมืองท่าทางทะเลของประเทศเอสโตเนีย ตั้งอยู่ทางทิศตะวันตกเฉียงใต้ของประเทศ บนอ่าวปาร์นู เป็นสถานที่ที่ได้รับความนิยมท่องเที่ยวในฤดูร้อน มีรีสอร์ตและโรงแรม ร้านอาหาร และชายหาด หลายแห่ง ตั้งเป็นเมืองราวปี ค.ศ. 1251 โปแลนด์ได้ยึดครองตั้งแต่ ค.ศ. 1561 ต่อจากนั้นสวีเดนได้ยึดครองตั้งแต่ ค.ศ. 1629 และรัสเซียเข้ายึดครองระหว่าง ค.ศ. 1710-1918
# นกกระตั้วดำ
นกกระตั้วดำอีกจำพวกดูที่: นกกระตั้วดำ

นกกระตั้วดำ  นกปากขอชนิดหนึ่ง ในวงศ์นกกระตั้ว (Cacatuidae)

เป็นนกกระตั้วที่แตกต่างจากนกกระตั้วชนิดอื่น ๆ อย่างเห็นได้ชัดเจน กล่าวคือ มีลำตัวและหงอนสีทึบทึมคล้ายสีดำ จึงถูกจัดให้เป็นเพียงชนิดเดียวเท่านั้นที่อยู่ในสกุล Probosciger โดยแบ่งออกได้เป็น 4 ชนิดย่อย (ดูในตาราง)จาก itis.gov ซึ่งความแตกต่างของชนิดย่อยเหล่านี้จะแตกต่างกันที่ขนาดลำตัว (ชนิด P. a. goliath จะมีขนาดใหญ่ที่สุด)นกในทวีปเอเชีย

ลักษณะทั่วไป คือ มีขนสีเทาดำ มีหงอนใหญ่โค้งไปด้านหลังมีลักษณะแคบและยาว สีข้างแก้มสีแดง ตัวเมียจะมีขนาดเล็กกว่าตัวผู้ นอกจากนี้แล้วตัวผู้ขนทั่วตัวมีสีน้ำตาลปนดำ ใต้คอปลายขนมีขอบสีเขียว ส่วนบริเวณหูมีสีเหลือง ปากสีเทา ขาสีน้ำตาล ม่านตาสีน้ำตาล ส่วนตัวเมียขนบริเวณส่วนหูจะมีสีเหลืองจางกว่าเพศผู้ และจะมีลักษณะเด่นของจุดสีเหลือง ๆ บริเวณขนหาง เปลือกตาสีเทา 

มีขนาดลำตัวใหญ่ประมาณ 55–60 เซนติเมตร (22–24 นิ้ว) น้ำหนักตัวประมาณ 910–1,200 กรัม Forshaw (2006). plate 1. พบแพร่กระจายพันธุ์เฉพาะเกาะนิวกินีและรัฐควีนส์แลนด์ ทางตอนเหนือของออสเตรเลียเท่านั้น มีอายุการฟักไข่ประมาณ 30 วัน

จัดเป็นนกที่นิยมเลี้ยงเป็นสัตว์เลี้ยงและแสดงตามสวนสัตว์อีกชนิดหนึ่ง แต่มีราคาซื้อขายแพงมาก ชวนดู "นกกว่า 50 สายพันธุ์ทั่วโลก" จากบ้านเมือง
# แม่น้ำตาปตี
แม่น้ำตาปตี (,) หรือชื่อดั้งเดิม แม่น้ำตาปี   เป็นแม่น้ำที่อยู่ทางตอนกลางของประเทศอินเดีย เป็นหนึ่งในแม่น้ำสายสำคัญของประเทศอินเดีย มีความยาวประมาณ 724 กิโลเมตร มีต้นกำเนิดจากหุบเขาทางตอนใต้ของรัฐมัธยประเทศ ไหลไปทางตะวันตกและไหลลงทะเลอาหรับ ใกล้เมืองสุรัตในรัฐคุชราต
# เซนต์คิตส์
เกาะเซนต์คิตส์  หรือ เกาะเซนต์คริสโตเฟอร์  เป็นเกาะในเวสต์อินดีส์ ของประเทศเซนต์คิตส์และเนวิส ฝั่งตะวันตกของเกาะติดกับทะเลแคริบเบียน ส่วนชายฝั่งตะวันออกติดกับมหาสมุทรแอตแลนติก เกาะเป็นส่วนหนึ่งของหมู่เกาะลีเวิร์ด ในเลสเซอร์แอนทิลลีส ตั้งอยู่ห่างจากเมืองไมแอมี รัฐฟลอริดาทางทิศตะวันออกเฉียงใต้ราว 2,100 กม. เกาะมีพื้นที่ราว 168 ตร.กม. มีความยาวราว 29 กม. และกว้างราว 8 กม. เกาะมีประชากรราว 35,000 คน ประชากรส่วนใหญ่มีเชื้อสายแอฟริกา ใช้ภาษาอังกฤษเป็นหลัก เกาะเป็นที่ตั้งของกรุงบาสแตร์ซึ่งเป็นเมืองหลวงของประเทศ

คริสโตเฟอร์ โคลัมบัส เดินทางมาพบเกาะนี้ในปี ค.ศ. 1493 ต่อมาในปี ค.ศ. 1623 ชาวอังกฤษได้เข้ามาตั้งถิ่นฐาน นับเป็นเกาะแรกในหมู่เกาะลีเวิร์ดที่เป็นอาณานิคมของอังกฤษ ต่อมาราวปี ค.ศ. 1625 ชาวฝรั่งเศสได้ติดตามเข้ามาตั้งถิ่นฐานด้วย มีการนำทาสจากทวีปแอฟริกาเข้ามาเป็นแรงงานระหว่างคริสต์ศตวรรษที่ 17-18 เกิดความขัดแย้งระหว่างชาวอังกฤษและชาวฝรั่งเศส จนอังกฤษสามารถควบคุมเกาะได้อย่างสมบูรณ์ใน ค.ศ. 1783 ต่อมาได้รวมการปกครองเข้ากับเกาะเนวิสที่อยู่ใกล้เคียง และตั้งขึ้นเป็นประเทศเอกราชชื่อประเทศเซนต์คิตส์และเนวิส ในปี ค.ศ. 1983

อุทยานแห่งชาติบริมสโตนฮิลฟอร์เทรส ได้รับขึ้นทะเบียนเป็นมรดกโลกโดยยูเนสโก มีป้อมที่ใหญ่ที่สุดในแคริบเบียนตะวันออก
# ลันทซ์ฮูท
ลันทซ์ฮูท  เป็นเมืองในรัฐบาวาเรีย ประเทศเยอรมนี ตั้งอยู่ทางทิศใต้-ตะวันออกของประเทศ บนฝั่งแม่น้ำอีซาร์ ลันทซ์ฮูทเป็นเมืองหลักของโลว์เออร์บาวาเรีย หนึ่งในเจ็ดเขตการปกครองของรัฐบาวาเรีย เมืองมีประชากรมากกว่า 60,000 คน เป็นเมืองใหญ่สุดในโลว์เออร์บาวาเรีย มีการผลิตเครื่องจักร อุปกรณ์อิเล็กทรอนิกส์ เครื่องเรือน ช็อกโกแลต เบียร์ และผลิตภัณฑ์ยาสูบ
# สุรัต
สุรัต ไทยแต่เดิมเรียก สุหรัด เป็นเมืองพาณิชยกรรมสำคัญของรัฐคุชราต ประเทศอินเดีย เป็นศูนย์กลางการเจียระไนเพชรระดับโลก  มีประชากรประมาณ 4 ล้านคน เป็นเมืองใหญ่อันดับสองของรัฐคุชราต รองจากเมืองอัห์มดาบาด เมืองนี้ตั้งอยู่บริเวณปากแม่น้ำตาปติ สุรัต เป็นเมืองท่าสำคัญมาตั้งแต่สมัยจักรวรรดิโมกุล เป็นเมืองที่ส่งผ้ามาขายยังราชสำนักสยามแต่โบราณ เรียกว่า ผ้าสุหรัด

เมืองนี้เป็นเมืองท่าทางทะเลและเมืองการค้าที่สำคัญตั้งแต่คริสต์ศตวรรษที่ 16 ชาวโปรตุเกสได้เข้าทำลายในตอนต้นคริสต์ศตวรรษที่ 16 และจักรพรรดิอักบาร์แห่งราชวงศ์มุคัลมีชัยชนะเหนือดินแดนนี้เมื่อ ค.ศ. 1573 ต่อมาชาวอังกฤษเข้ามาตั้งสถานีการค้าแห่งแรกในปี ค.ศ. 1608 ซึ่งถือเป็นจุดเริ่มต้นการขยายอำนาจของจักรวรรดิอังกฤษในอินเดีย
# ตะกวดแม่น้ำไนล์
ตะกวดแม่น้ำไนล์  เป็นสัตว์เลื้อยคลานจำพวกกิ้งก่าที่มีขนาดใหญ่ที่สุดของทวีปแอฟริกา  ลำตัวยาว 1–1.4 เมตร  น้ำหนัก 4–7 กิโลกรัม  ลำตัวเมื่อสัมผัสน้ำจะมีสีสันสดใส มีขา 4 ขา มีเล็บแหลมคมแข็งแรงและทรงพลัง สามารถว่ายน้ำได้รวดเร็ว เมื่อขึ้นจากน้ำจะชอบนอนผึ่งแดดให้ตัวแห้ง โดยจะสามารถพบได้ทั่วไปตามหนอง บึง และแม่น้ำในป่าของทวีปแอฟริกา 

กินอาหารได้แทบทุกชนิดรวมทั้ง ปู หอย กบ และปลา ตลอดจนกินนกที่ทำรังบนพื้นดิน และไข่จระเข้ อย่างไรก็ตาม ตะกวดแม่น้ำไนล์มักตกเป็นเหยื่อของสัตว์กินเนื้อขนาดใหญ่กว่า อย่างนกอินทรี  จระเข้ หรืองูเหลือมได้ เมื่อยังมีขนาดเล็กหรือเมื่ออ่อนแอ

ตะกวดแม่น้ำไนล์ ได้กลายเป็นชนิดพันธุ์ต่างถิ่นในพื้นที่รัฐฟลอริดาของสหรัฐ ด้วยความที่เป็นสัตว์ที่ปรับตัวให้เข้ากับสภาพแวดล้อมที่ไม่ใช่ถิ่นกำเนิดดั้งเดิมได้อย่างดี อาจจะส่งผลถึงการสูญพันธุ์ของสัตว์พื้นเมืองอย่างนกฮูก เต่าทะเล และสัตว์ป่าบางชนิด
# อะห์มดาบาด
อะห์มดาบาด (Ahmedabad) หรือ อัมดาวาท (Amdavad) เป็นเมืองใหญ่ที่สุดและอดีตเมืองหลวงของรัฐคุชราต ประเทศอินเดีย เมืองก่อตั้งเมื่อวันที่ 26 กุมภาพันธ์ ค.ศ. 1411 โดยพระเจ้าอาหมัดที่ 1 แห่งคุชราต เมืองมีประชากรมากกว่า 5.5 ล้านคน และอาจมากถึง 6.3 ล้านคน เป็นเมืองใหญ่อันดับ 5 และเขตนครใหญ่เป็นอันดับ 7 ของอินเดีย เมืองตั้งอยู่ริมฝั่งแม่น้ำสาพรมตี
# สยามนิกาย
สยามนิกาย หรือ สยามวงศ์ เป็นคณะสงฆ์เถรวาทที่พระอุบาฬีก่อตั้งขึ้นในประเทศศรีลังกา   

 นิกายย่อย 
มัลวัตตะ (อังกฤษ: Malwaththa)
อัสคิริยะ (อังกฤษ: Asgiriya)
วาทุลวิลา (อังกฤษ: Waturawila) หรือ มหาวิหารวามสีกาสยาโมวนาวาสนิกาย (อังกฤษ: Mahavihara Vamshika Shyamopali Vanavasa Nikaya)

 ประวัติ 
ในปี พ.ศ. 2293 พระเจ้ากีรติศรีราชสิงหะ พระเจ้ากรุงลังกาทรงพระราชศรัทธาแรงกล้าที่จะฟื้นฟูพระพุทธศาสนาให้กลับคืนสู่ศรีลังกาอีกครั้ง จึงได้ส่งราชทูตมายังกรุงศรีอยุธยา ลังกากุมารบันทึกไว้ว่า “พ.ศ. 2293 คณะราชทูตออกเดินทางจากท่าเรือตรินโคมาลี โดยเรือของฮอลันดานามว่าเวลตรา การเดินทางครั้งนั้นผ่านเมืองอะแจ สุมาตราและแวะพักที่มละกาเป็นเวลาห้าเดือน เพื่อหลีกเลี่ยงฤดูมรสุม จากนั้นคณะราชทูตได้เดินทางเข้ามายังปากน้ำเจ้าพระยา ผ่านเมืองบางกอกและนนทบุรี”ประชุมศิลาจารึกภาคที่ 1 กรุงเทพมหานคร โรงพิมพ์สำนักเลขาธิการคณะรัฐมนตรี, 2521,หน้า 22

ในพ.ศ. 2295 ในแผ่นดินสมเด็จพระเจ้าอยู่หัวบรมโกศแห่งกรุงศรีอยุธยา พระองค์ได้จัดส่งพระสงฆ์ไปให้บรรพชาอุปสมบทแก่กุลบุตรชาวศรีลังกา ตามคำขอร้องของพระเจ้ากีรติศรีราชสิงหะกรุงลังกา  ซึ่งส่งราชทูตเข้ามาขอพระสงฆ์ไทยไปศรีลังกา คณะธรรมทูตไทยมีจำนวน 25 รูปประกอบด้วยพระสงฆ์ 18 รูป สามเณร  7 รูป โดยมีพระอุบาฬีและพระอริยมุนีเป็นหัวหน้า ออกเดินทางโดยเรือกำปั่นฮอลันดาจากกรุงศรีอยุธยา เมื่อวันขึ้น ๑๐ ค่ำ เดือนอ้าย พ.ศ. 2295 ถึงเมืองตรินโคมาลี อันเป็นเมืองท่าอยู่ทางตะวันออกเฉียงเหนือของเกาะลังกา เมื่อวันแรม ๑๔ ค่ำ เดือน ๖ โดยใช้เวลาเดินทางถึง 5 เดือน 4 วัน 

เมื่อคณะไปถึงศรีลังกาคณะได้จำวัดอยู่ที่วัดบุปผาราม ซึ่งปัจจุบันเรียกว่าวัดมัลวัตตะและเป็นวัดของพระมหานายก คณะสงฆ์นิกายสยามวงศ์ คณะมัลวัตตะ อยู่ตรงกันข้ามกับวัดพระเขี้ยวแก้ว ซึ่งมีทะเลสาบกั้นกลาง อยู่ในเมืองศิริวัฒนนคร (ปัจจุบันคือเมืองกัณฏี)  คณะได้ให้บรรพชาอุปสมบทแก่ชาวศรีลังกาเป็นพระภิกษุ 700 รูป เป็นสามเณร 3,000 รูป ในระยะ 3 ปีที่ออกไปอยู่ในศรีลังกา คือ พ.ศ. 2295-2298มหาวิทยาลัยมหามกุฏราชวิทยาลัย
วิทยาเขตสิรินธรราชวิทยาลัย ในพระราชูปถัมภ์, แหล่งเดิม